b'\n_START_ARTICLE_\nOdli\xc4\x8den dan za ribe bananarice\n_START_SECTION_\nVsebina\n_START_PARAGRAPH_\nSeymour je prebil dan na pla\xc5\xbei, medtem ko je njegova \xc5\xbeena Muriel ostala v hotelski sobi in se po telefonu s svojo materjo pogovorjala o oblekah in Seymourjevem obna\xc5\xa1anju. Muriel mater vpra\xc5\xa1a po knjigi nem\xc5\xa1ke poezije, ki ji jo je Seymour poslal iz Nem\xc4\x8dije in je ni nikoli prebrala. Mati ji odgovori, da jo ima doma, natan\xc4\x8dneje v Fredijevi sobi. Seymour se med tem potika po pla\xc5\xbei in si dela skrbi zaradi mnogih nepomembnih re\xc4\x8di, med drugim zaradi tega, da bi ljudje strmeli v njegove noge. Iz tega naslova si je Seymour tudi oblekel haljo, da bi prepre\xc4\x8dil, da bi ljudje buljili v tatu, ki ga nima. Med kopanjem v morju Seymour naleti na mlado deklico po imenu Sybil in ji pove za ribe bananarice. Slednje, tako pravi Seymour,\xc2\xa0\xc2\xbbzaplavajo v luknjo, polno banan. Ko zaplavajo noter, so kot \xc4\x8disto navadne ribe. Ko pa so enkrat noter, se vedejo kot pra\xc5\xa1i\xc4\x8di ... [in] se tako odebelijo, [da] ne morejo ve\xc4\x8d iz luknje.\xc2\xab\xc2\xa0Potem ko ribe bananarice pojedo toliko banan, da ne morejo ve\xc4\x8d iz bananske luknje, staknejo banansko vro\xc4\x8dico in umrejo. Ko kon\xc4\x8da s pripovedovanjem o ribah bananaricah, se Seymour vrne v svojo hotelsko sobo, kjer Muriel \xc5\xbee spi v zakonski postelji. Iz prtljage vzame pi\xc5\xa1tolo, stopi do nezasedene strani zakonske postelje in se ustreli v desno sence.\n_START_SECTION_\nAnaliza\n_START_PARAGRAPH_\nZgodba je bila uspe\xc5\xa1na zaradi svoje tehni\xc4\x8dne dovr\xc5\xa1enosti kot tudi zaradi grotesknega humorja, ki je prisoten v dobr\xc5\xa1nem delu Salingerjevega opusa. Nekateri kritiki so se osredoto\xc4\x8dili na simbolizem.  Salinger je v prvem delu zgodbe uporabil dialog, s katerim je naslikal plitkost Muriel in njene matere. Drugi del se za\xc4\x8dne s Sybil Carpenter, mlado deklico v rumenih dvodelnih kopalkah. Tudi Sybilina mati je govorila o oblekah, podobno kot Murielina mati. Seymour se na pla\xc5\xbei osami in njegov odgovor na Sybilino vpra\xc5\xa1anje\xc2\xa0\xc2\xbbKje je pa gospa?\xc2\xab\xc2\xa0da bralcu vedeti, da je negotov z Muriel.  Za njegov samomor obstaja ve\xc4\x8d interpretacij. Ena trdi, da je Salinger na dveh nasprotujo\xc4\x8dih si polih prikazal\xc2\xa0\xc2\xbbvulgarnost in uni\xc4\x8devalnost\xc2\xab\xc2\xa0\xc5\xbeene Muriel ter\xc2\xa0\xc2\xbb\xc4\x8distost in neomade\xc5\xbeevanost\xc2\xab\xc2\xa0male Sybil.'